Det var min kones og mit første besøg i Napoli, og vi var positivt overraskede over byen og stemningen. Alessandro (værten) gav os en varm modtagelse ved indtjekningen og gav os samtidig en rigtig god introduktion til byen og menneskene. Det vil jeg nok aldrig glemme.
Lejligheden, bygningen og kvarteret var virkeligt godt. Lejligheden er lys, rummelig og med en flot indretning. Lejlighedens mange gamle detaljer, som døre vinduer og karme er bevaret, og giver lejligheden mondæn identitet. Fra vinduerne stod vi ofte og betragtede det fascinerende liv på gaden og trafikken neden for.
Lejligheden ligger på 2. Sal og nogen trafikstøj kan høres indenfor.
Alt i alt et dejligt sted og lejlighed, med et engageret værtspar, der kunne få en til at føle sig hjemme.